ਐਲਐਸਜੇਬੋਟ
ਐਲਐਸਜੇਬੋਟ ਸਵੀਡਿਸ਼ ਵਿਕੀਪੀਡੀਆ ਲਈ ਬਣਾਇਆ ਗਿਆ ਸਵੈਚਲਿਤ ਵਿਕੀਪੀਡੀਆ ਲੇਖ ਬਣਾਉਣ ਵਾਲਾ ਪ੍ਰੋਗਰਾਮ ਜਾਂ ਵਿਕੀਪੀਡੀਆ ਬੋਟ ਹੈ, ਜੋ ਸਵੇਰਕਰ ਜੋਹਾਨਸਨ ਦੁਆਰਾ ਤਿਆਰ ਕੀਤਾ ਗਿਆ ਸੀ। ਬੋਟ ਮੁੱਖ ਤੌਰ 'ਤੇ ਜੀਵਤ ਜੀਵਾਂ ਅਤੇ ਭੂਗੋਲਿਕ ਇਕਾਈਆਂ (ਜਿਵੇਂ ਦਰਿਆ, ਡੈਮ ਅਤੇ ਪਹਾੜ) ਬਾਰੇ ਲੇਖਾਂ 'ਤੇ ਕੇਂਦਰਿਤ ਹੈ।

ਸਵੀਡਿਸ਼ ਵਿਕੀਪੀਡੀਆ 'ਤੇ ਇਸ ਦੇ ਵੇਰਵੇ ਪੰਨੇ ਅਨੁਸਾਰ, ਐਲਐਸਜੇਬੋਟ ਸਵੀਡਿਸ਼ ਅਤੇ ਵਾਰੇਯ ਵਿਕੀਪੀਡੀਆ ਵਿਚ ਸਰਗਰਮ ਸੀ ਅਤੇ ਇਸ ਸਮੇਂ ਸੇਬੂਆਨੋ ਵਿਕੀਪੀਡੀਆ ਵਿਚ ਸਰਗਰਮ ਹੈ ਅਤੇ ਉਹਨਾਂ ਭਾਸ਼ਾਵਾਂ ਵਿਚ ਇਸਨੇ ਜ਼ਿਆਦਾਤਰ ਵਿਕੀਪੀਡੀਆ ਲੇਖ ਬਣਾਏ ਹਨ  (ਕੁਲ 80% ਤੋਂ 99% ਦੇ ਵਿਚਕਾਰ)।

ਇਤਿਹਾਸ 

ਇਹ ਪ੍ਰੋਗਰਾਮ  2.7 ਮਿਲੀਅਨ ਲੇਖਾਂ ਲਈ ਜ਼ਿੰਮੇਵਾਰ ਹੈ, ਜਿਨ੍ਹਾਂ ਵਿਚੋਂ ਦੋ ਤਿਹਾਈ ਸੇਬੂਆਨੋ ਭਾਸ਼ਾ ਵਿਕੀਪੀਡੀਆ (ਜੋਹਾਨਸਨ ਦੀ ਪਤਨੀ ਦੀ ਮੂਲ ਭਾਸ਼ਾ) ਵਿਚ ਦਿਖਾਈ ਦਿੰਦੇ ਹਨ ਅਤੇ ਬਾਕੀ ਤੀਜਾ ਹਿੱਸਾ ਸਵੀਡਿਸ਼ ਵਿਕੀਪੀਡੀਆ ਵਿਚ ਹੈ। ਬੋਟ ਪ੍ਰਤੀ ਦਿਨ 10,000 ਲੇਖ ਬਣਾ ਸਕਦਾ ਹੈ।

15 ਜੂਨ 2013 ਨੂੰ ਸਵੀਡਿਸ਼ ਵਿਕੀਪੀਡੀਆ ਨੇ 10 ਲੱਖ ਲੇਖ ਬਣਾਏ ਅਤੇ ਵਿਕੀਪੀਡੀਆ 'ਤੇ ਇਸ ਟੀਚੇ 'ਤੇ ਪਹੁੰਚਣ ਵਾਲੀ ਅੱਠਵੀਂ ਭਾਸ਼ਾ ਬਣੀ। ਮਿਲੀਅਥ  ਲੇਖ ਐਲਐਸਜੇਬੋਟ ਦੁਆਰਾ ਬਣਾਇਆ ਗਿਆ ਸੀ - ਜਿਸ ਨੇ ਉਸ ਸਮੇਂ 454,000 ਲੇਖਾਂ ਦੀ ਰਚਨਾ ਕੀਤੀ ਸੀ, ਇਹ ਸਾਰੇ ਸਵੀਡਿਸ਼ ਵਿਕੀਪੀਡੀਆ ਲੇਖਾਂ ਦਾ ਲਗਭਗ ਅੱਧ ਸੀ। ਐਲਐਸਜੇਬੋਟ ਸਵੀਡਿਸ਼ ਵਿਕੀਪੀਡੀਆ ਨੂੰ 2 ਮਿਲੀਅਨ ਲੇਖਾਂ ਤਕ ਪਹੁੰਚਣ ਲਈ ਵਿਕੀਪੀਡੀਆ ਦਾ ਦੂਜਾ ਸੰਸਕਰਣ ਬਣਾਉਣ ਵਿਚ ਮਦਦ ਕਰਨ ਲਈ ਵੀ ਜ਼ਿੰਮੇਵਾਰ ਸੀ, ਜੋ ਬਾਅਦ ਵਿਚ ਆਪਣੇ ਹਮਰੁਤਬਾ ਅੰਗਰੇਜ਼ੀ ਵਿਕੀਪੀਡੀਆ ਤੋਂ ਬਾਅਦ ਵਿਕੀਪੀਡੀਆ ਦਾ ਦੂਜਾ ਸਭ ਤੋਂ ਵੱਡਾ ਸੰਸਕਰਣ ਬਣ ਗਿਆ। 

ਫ਼ਰਵਰੀ 2020 ਵਿਚ ਵਾਈਸ  ਨੇ ਰਿਪੋਰਟ ਦਿੱਤੀ ਕਿ ਐਲਐਸਜੇਬੋਟ ਸੇਬੂਆਨੋ ਵਿਕੀਪੀਡੀਆ, ਵਿਚ 29.5 ਮਿਲੀਅਨ ਵਿਚੋਂ  24 ਮਿਲੀਅਨ ਐਡਿਟਾਂ ਲਈ ਜ਼ਿੰਮੇਵਾਰ ਹੈ, ਹੁਣ ਇਹ ਦੁਨੀਆ ਦਾ ਦੂਜਾ ਸਭ ਤੋਂ ਵੱਡਾ ਵਿਕੀਪੀਡੀਆ ਹੈ। ਸਾਰੇ ਬੋਟਸ ਨੂੰ ਮਿਲਾ ਕੇ ਸਾਈਟ ਦੇ ਚੋਟੀ ਦੇ 35 ਸੰਪਾਦਕਾਂ ਵਿਚੋਂ ਪੰਜ ਅਤੇ ਸਿਖਰਲੇ 10 ਵਿਚ ਕੋਈ ਮਨੁੱਖੀ ਸੰਪਾਦਕ ਨਹੀਂ ਸੀ। ਹਾਲਾਂਕਿ ਐਲਐਸਜੇਬੋਟ ਹੁਣ ਸੇਬੂਆਨੋ, ਸਵੀਡਿਸ਼ ਅਤੇ ਵਾਰੇਯ-ਵਾਰੇਯ ਵਿਕੀਪੀਡੀਆ ਵਿਚ ਨਵੇਂ ਲੇਖ ਨਹੀਂ ਬਣਾ ਰਿਹਾ ਹੈ। ਸਵੇਕਰ ਜੋਹਾਨਸਨ ਨੇ ਸਮਝਾਇਆ ਕਿ ਸਵੀਡਿਸ਼ ਵਿਕੀਪੀਡੀਆ ਭਾਈਚਾਰੇ ਦੇ ਅੰਦਰ "ਰਾਏ ਬਦਲ ਗਈ" ਅਤੇ ਵਾਰੇਯ-ਵਾਰੇਯ ਸੰਪਾਦਕ ਲੇਖਾਂ ਦੀ ਸਵੈਚਾਲਤ ਰਚਨਾ ਬਾਰੇ ਸਹਿਮਤੀ ਬਣਾਉਣ ਵਿੱਚ ਅਸਮਰੱਥ ਸਨ।

ਸਵੀਡਿਸ਼ ਵਿਕੀਪੀਡੀਆ 'ਤੇ  2017 ਦੇ ਸ਼ੁਰੂ 'ਚ ਐਲਐਸਜੇਬੋਟ ਦੁਆਰਾ ਲਿਖੇ ਗਏ 300,000 ਤੋਂ ਵੱਧ ਲੇਖਾਂ ਨੂੰ ਸਹੀ ਦਸਤਾਵੇਜ਼ਾਂ ਦੀ ਘਾਟ ਕਾਰਨ ਜਾਂ ਹੋਰ ਕਾਰਨਾਂ ਕਰਕੇ ਮਿਟਾ ਦਿੱਤਾ ਗਿਆ ਹੈ।

ਮੀਡੀਆ ਕਵਰੇਜ 
ਇਸ ਦੇ ਸੰਚਾਲਨ ਨੇ ਕੁਝ ਆਲੋਚਨਾ ਪੈਦਾ ਕੀਤੀ ਹੈ, ਉਹਨਾਂ ਲੋਕਾਂ ਤੋਂ ਜੋ ਸਟੱਬ ਲੇਖਾਂ ਲਈ ਸਾਰਥਕ ਸਮੱਗਰੀ ਅਤੇ ਮਨੁੱਖੀ ਅਹਿਸਾਸ ਦੀ ਘਾਟ ਦਾ ਸੁਝਾਅ ਦਿੰਦੇ ਹਨ। ਸਿਡਨੀ ਮਾਰਨਿੰਗ ਹੇਰਾਲਡ ਨੇ ਬੋਟ ਦੀ ਤੁਲਨਾ ਫਿਲ ਪਾਰਕਰ ਨਾਲ ਕੀਤੀ, ਜੋ ਕਥਿਤ ਤੌਰ 'ਤੇ ਮਨੁੱਖੀ ਇਤਿਹਾਸ ਦਾ ਸਭ ਤੋਂ ਵੱਧ ਪ੍ਰਕਾਸ਼ਤ ਲੇਖਕ ਹੈ, ਜਿਸ ਨੇ 85,000 ਤੋਂ ਵੱਧ ਕਿਤਾਬਾਂ ਪ੍ਰਕਾਸ਼ਤ ਕੀਤੀਆਂ ਹਨ, ਜਿਨ੍ਹਾਂ ਵਿਚੋਂ ਹਰ ਕਿਤਾਬ ਕੰਪਿਊਟਰ ਦੀ ਵਰਤੋਂ ਕਰਦਿਆਂ ਇਕ ਘੰਟੇ ਤੋਂ ਵੀ ਘੱਟ ਸਮੇਂ ਵਿਚ ਪੂਰੀ ਕੀਤੀ ਗਈ। ਪ੍ਰਸਿੱਧ ਵਿਗਿਆਨ ਨੇ ਬੋਟ ਦੀ ਤੁਲਨਾ ਐਸੋਸੀਏਟਡ ਪ੍ਰੈਸ ਦੁਆਰਾ ਜੁਲਾਈ 2014 ਵਿੱਚ ਕੀਤੀ ਗਈ ਘੋਸ਼ਣਾ ਨਾਲ ਕੀਤੀ ਕਿ ਉਸਨੇ ਲੇਖ ਲਿਖਣ ਲਈ ਬੋਟਸ ਦੀ ਵਰਤੋਂ ਕਰਨ ਦੀ ਯੋਜਨਾ ਬਣਾਈ।  ਜੋਹਾਨਸਨ ਨੇ ਇਹ ਨੋਟ ਕਰਦਿਆਂ ਆਪਣੇ ਢੰਗਾਂ 'ਤੇ ਹਮਲਿਆਂ ਦੇ ਜਵਾਬ 'ਚ ਕਿਹਾ ਕਿ ਜੇ ਬੋਟ ਲੇਖ ਨਹੀਂ ਲਿਖਦਾ, "ਨਹੀਂ ਤਾਂ ਉਹ ਮੁੱਖ ਤੌਰ 'ਤੇ ਨੌਜਵਾਨ, ਸਫ਼ੈਦ, ਮਰਦ ਦੁਆਰਾ ਲਿਖੇ ਹੁੰਦੇ ਅਤੇ ਮਰਦ ਦੇ ਹਿੱਤਾਂ ਨੂੰ ਦਰਸਾਉਂਦੇ ਹੁੰਦੇ।"

ਹਵਾਲੇ

ਬਾਹਰੀ ਲਿੰਕ 

 Lsjbot ਦਾ ਸਰੋਤ ਕੋਡ
 Lsjbot ਅਧਿਕਾਰਤ ਵੈੱਬਪੰਨਾ 

ਵਿਕੀਪੀਡੀਆ
ਵਿਕੀਪੀਡੀਆ 20ਵੀਂ ਵਰ੍ਹੇਗੰਢ ਅਧੀਨ ਬਣਾਏ ਅਤੇ ਵਧਾਏ ਲੇਖ